gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en de de es es en pt en en es gu en en en en en gu gu gu el gu en gu en fr en es en gu gu en gu en gu en en en en gu gu en en gu en gu gu en gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
'સર્જન' સામયિકનો પ્રથમ અંક.. – Aksharnaad.com
‘સર્જન’ સામયિકનો પ્રથમ અંક.. 16 comments
15 Aug, 2016  in 'સર્જન' સામયિક
એક વિશાળ, પરંતુ બંધિયાર પ્રદેશ મુક્ત થયો, કલ્પનાની કેડી સાથે પ્રતિભાની પાંખો પસારવાં..! ધરબાયેલું તો ઘણું ધન પડ્યું હતું એનાં અંતરમાં, પણ એક પથ કરી આપ્યો એ આઝાદીએ જ. પથ.. ખીલવાનો, નિખરવાનો, અને પાંગરવાનો!
ઇતિહાસનું પુનરાવર્તન થઇ રહ્યું છે, એકવાર ફરી..!
આવું જ એક, લેખન કળાની અનન્ય પ્રતિભાઓથી પરોક્ષ રીતે પુરાયેલું સંગઠન, નવી ક્ષિતિજ ભણી ઉડાન ભરી રહ્યું છે… અને એ છે ‘સર્જન’.
સર્જન વિચારોનું, સર્જન વાતોનું, અને સર્જન વાર્તાઓનું.. નાની-નાની, અતિ નાની, એવી ‘માઈક્રોફિકશન’ વાર્તાઓનો સમુદાય લઈને આજે રજુ થઇ રહ્યું છે એક સામયિક, નામે ‘સર્જન’.
શાળાના વર્ગખંડમાં છેલ્લી પાટલી પર બેસીને, એક-એક લીટીના રમુજી ટુચકાઓ હવામાં છોડવાનું બહુ સરળ અને દરેકની પોતાની નજરમાં મહાન કાર્ય ગણાતું આવ્યું છે. પરંતુ એ જ ટુચકાઓ જયારે શિક્ષકની સમકક્ષ, આખાં વર્ગના બધાં વિદ્યાર્થીઓની સમક્ષ ઉભાં રહીને બોલવાના આવે, ત્યારે છેલ્લી પાટલીના એ દરેક વક્તાઓ મૂક શ્રોતા બની જતાં હોય છે, અને કોઈ પણ લીટી એમની ‘પર્સનાલિટી’ નથી પાડી શક્તી, કે નથી કોઈ પણ વિચારોને વાચા મળતી.
બસ, ભૂતકાળની આવી જ કંઇક પાંગરવા વગર રહેલી પ્રેરણાઓ, તથા વજન વગર રહેલાં વિચારોને, વાર્તાનું એક નક્કર સ્વરૂપ આપી રહેલાં વોટ્સએપ ગ્રુપ ‘સર્જન’ના પ્રયાસોનું પરિણામ એટલે જ,
..અને હવેથી દર માસે નવા અંક સાથે રજુ થનારું આ સામયિક પીરસશે નાવીન્યસભર માઈક્રોફિકશન વાર્તાઓ, કે જેમાં આપ સૌ મિત્રોને, વાંચનના રસિયાઓને, તથા નિત નવું જાણતાં અને માણતાં આવેલાં જિજ્ઞાશુઓને લ્હાવો મળશે ટચૂકડી પરંતુ ‘ટચ’ કરી જાય એવી વાર્તાઓ મમળાવવાનો.! આવી ‘અતિ-અતિ-નાની’ વાર્તાઓ એટલે જ માઈક્રોફિકશન, કે જેમાં ૬ થી લઈને ૧૦ શબ્દો, ૫૫ થી લઈને ૧૦૦ શબ્દો, ૨૦૦ થી લઈને ૩૦૦ શબ્દો સુધીની મર્યાદાવાળી.. એમ વિવિધ અવકાશવાળી વાર્તાઓ આવરી લેવામાં આવશે. આ લ્હાવો આપ સૌ મેળવી શકશો દર મહિને પ્રકાશિત થનારાં ‘સર્જન’ સામયિક દ્વારા.
આ માસિક સામયિકનું મૂળ એવું વોટ્સઅપનું ગ્રુપ ‘સર્જન’ અને એનાં સભ્યોની વાર્તાઓ રચવાની, તેમજ રચાયેલી વાર્તાઓ પર ચર્ચા-વિચારણા કરવાની કાર્યપ્રણાલી પણ એકદમ શિસ્તબદ્ધરીતે રોજિંદા લેખનની નીતિ પ્રમાણે ચાલે છે.
જે રીતે કોઈ વ્યાવસાયિક એકમ પોતાના દરેક કાર્યોનું વિભાગવાર સંચાલન કરે છે, બસ એજ રીતે આ ગ્રુપમાં અઠવાડિક સમયપત્રક મુજબ માઈક્રોફિક્શન વાર્તાઓ રચાય છે. જુદી જુદી થીમ (વિષયવસ્તુ) પર આધારિત, જુદાં જુદાં પ્રોમ્પટ (સંવાદ) પર આધારિત, ફિલ્મ કે ફિલ્મી ગીત પર આધારિત, ચિત્ર પર આધારિત, વગેરે વગેરે.. વિષયોનું રસપ્રદ સંકલન એટલે જ ‘સર્જન’.
આજે રજુ થઈ રહેલાં આ સામયિકમાં વાચકમિત્રો મેળવી શકશે માઇક્રોફિકશન વાર્તાઓ અંગેની સંપૂર્ણ જાણકારી.. આ માઈક્રોફિક્શન વાર્તાઓ એટલે શું..? એનાં પ્રકારો કેવાં હોય..? આટલી અમસ્તી ટચૂકડી વાર્તાઓમાં વાર્તાતત્વ કેવું હોય..? લેખક ઓછામાં ઓછા શબ્દોનો ઉપયોગ કરી વધુમાં વધુ અસરકારકરીતે આવી નાનકડી વાર્તાઓમાં કેટલો ભાવ સમાવી શકે..? ..આવા અને આ પ્રકારના બીજા ઘણાય વણઉકેલ્યાં પ્રશ્નોનું નિરાકરણ આપ મેળવી શકશો આજના ‘સર્જન’ના અંકમાં..!
આપ સૌ મિત્રો, વાંચનના શોખીનો, સાહિત્યપ્રેમીઓ, ગુજરાતી ભાષાના જાણકારો તથા હિમાયતીઓ.. આપ સૌ વાર્તાઓનાં એવાં તો ઘણા સમયિકોનું નિયમિતરીતે પઠન કરતા આવ્યાં જ હશો, એમાં બેમત પણ નથી.. પરંતુ સર્વેથી કંઇક અલગ પીરસવાની અમારી ઘેલછા કહો કે બધાંથી નોખું તારવીને વાચકને મનોરંજન સાથે મનોમંથનરુપી એક ચમકારો આપવાની અમારી લાલસા કહો, અમે આ ‘સર્જન’ સામયિકના પ્રચાર, પ્રસાર અને પ્રકાશનથી કંઇક અલગ કરવા, કંઇક અનુપમ, આહલાદક, અને અવિસ્મરણીય આપવા જઈ રહ્યાં છીએ..
આજના સ્વાતંત્ર્યદિનના શુભ પર્વ નિમિત્તે ‘સર્જન’ સામયિકનો આ પ્રથમ અંક આપ સૌ સમક્ષ મૂકતાં અમારું ‘સર્જન’ ગ્રુપ અપાર ગૌરવની લાગણી અનુભવી રહ્યું છે. અને એક વિશ્વાસ સાથે એક પગલું આગળ ધપાવીને આપ સૌ વાચકમિત્રોની અપેક્ષાએ અમૂલ્ય અને અદ્વિતીય કરવાનો એક મક્કમ નિર્ધાર કરીએ છીએ..!
16 thoughts on “‘સર્જન’ સામયિકનો પ્રથમ અંક..”
Pingback: Dharmesh Gandhi (DG)
Jaffer Ali September 1, 2016 at 12:48 PM
Congratulations on your new venture.
With best wishes for successj
Lata Kanuga August 21, 2016 at 8:52 PM
ખુબ જ સુંદર ઈ અંક. સજઁન નવુ
કેટલા બધા લઘુ વાતાઁ ના પ્રકારો…સહુ લેખકો ને અભિનંદન.
lata hirani August 15, 2016 at 7:00 PM
બહુ રસપ્રદ કાર્ય્ ‘સર્જન્ નો અન્ક મોબાઇલ પર જ વાન્ચી શક્કાય ? અહેી નહેી ? (અહેી ખુલયો નહેી.)
Divyesh v. Sodvadiya August 21, 2016 at 12:43 AM
ha, mobile par pan vanchi shakashe. ten amate mobilema pdf application hovi jaruri che. jarur vanchjo. khub saras rachnao chhe.
Divyesh v. Sodvadiya August 21, 2016 at 12:45 AM
matr mobile pr j nahi parantu tamara PCma pn vanchi shako chho.
Rita Thakkar August 15, 2016 at 3:43 PM
Jagruti pardiwala August 15, 2016 at 3:18 PM
સર્જન ગ્રુપ ને અભિનંદન
prabhas August 15, 2016 at 11:37 AM
આપનો સજૅન સામાઇક ખુબ ગમ્યુ જો શકય હોય તો અમોને પણ સજૅન વોટસ એપ ગ્રુપ માં એડ કરશો.
Pramod Desai August 15, 2016 at 11:30 AM
I presume this is to boost Gujarati literature and acquaint readers with our literary heritage. But I suppose it may be useful if the readers are also made to come in contact with international literature.
I congratulate and thank you for this endeavour and wish you a great success.
Sarla Sutaria August 15, 2016 at 11:28 AM
સાહિત્ય સફરને Ebook સુધી પહોંચાડનાર સર્જન ગૃપને અઢળક અભિનંદન ..
નિમિષ વોરા August 15, 2016 at 11:07 AM
Superb… Heartily congratulations team SARJAN
M C ANTANI August 15, 2016 at 11:01 AM
Welcome with best wishes. બહુ જ સુંદર, સ્તુત્ય ઉપક્રમ.
Ansuya Dessai August 15, 2016 at 10:25 AM
‘ સર્જન ‘ સામયિક નો પ્રથમ અંક વાંચ્યો… વિવિધ વિષયો આવરી લીધા છે.
જીગ્નેશભાઈ અને તેમની પૂરી ટીમને હાર્દિક અભિનંદન સહ શુભેચ્છા
gopal khetani August 15, 2016 at 10:18 AM
વાહ… સર્જન ગ્રુપને આજે અધિકાધિક અભિનંદન.. ઉગેલો બાળ- છોડ એક મહા વટવ્રુક્ષ બને એવી મહેચ્છા !!!
ગો. મારુ August 15, 2016 at 9:21 AM
70માં સ્વાતન્ત્રય દીવસે ‘સર્જન’ સામયીકનો પ્રથમ અંક 33માં ક્રમે પ્રાપ્ત કરી ધન્યતા અનુભવી..
‘સર્જન’ના સર્જકો, લેખકમીત્રો અને વાચકમીત્રોને અઢળક અભીનન્દન..
← દોસ્ત, મને માફ કરીશ ને? (નવલકથા ભાગ ૪) – નીલમ દોશી
હું દરિયો માંગુ, ને દઈ દે ખાબોચિયું… – રમેશ ચાંપાનેરી →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
પર્યાવરણનો વિકાસ – ધ્રુવ ગોસાઈ
બિચ્ચારા દુખિયારા! – વલીભાઈ મુસા
શરીર ફર્નીચરનો શો રૂમ છે! – રમેશ ચાંપાનેરી
તૃતિય અક્ષરનાદ માઈક્રોફિક્શન સ્પર્ધા (૨૦૧૭)
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·